Forslag til Cykelplan 2015 
Sagsfremstilling 
56.                 Forslag til Cykelplan 2015 - Åbent 
  
  
SAGENS INDHOLD 
Byrådet skal i denne sag tage stilling til ”Forslag til Cykelplan 2015” for Favrskov Kommune. 
  
Byrådet har tidligere godkendt [adresse] 2011, som er blevet væsentligt ændret i vedlagte forslag til Cykelplan 
2015. Cykelplan 2015 indeholder forslag til ny vision og nye indsatsområder med tilhørende konkrete indsatser. 
Cykelplan 2015 planlægges revideret hvert fjerde år.  
  
Formålet med Cykelplan 2015 er at anvise vejen til, hvordan der skabes et trafiksikkert, trygt og sammenhængende 
stinet, hvor behovet er størst, og hvor der fås mest cykelfremme for pengene.  
  
Det fremlagte forslag til Cykelplan er en tekstversion, hvor kort og tekst vil blive opsat i en grafisk version, inden den 
bliver sendt i høring. Det har ikke været fysisk muligt at indsætte tydeligere kort i denne version. 
  
Anlægsprojekter, der er foreslået i forbindelse med arbejdet med Cykelplan 2015, vil blive oplistet og teknisk 
prioriteret i Trafikhandleplan 2015. Trafikhandleplanen er en samlet plan indeholdende forslag til anlæg af 
cykelstiprojekter, vejprojekter og trafiksikkerhedsprojekter i prioriteret rækkefølge. Trafikhandleplanen fremlægges til 
politisk behandling i august 2015.  
  
VURDERING 
Som grundlag for den videre planlægning foreslår Teknik og Kultur følgende vision for cykelområdet: 
  
For borgerne i [adresse] er cyklen det attraktive valg for trafiksikker, sund og grøn transport samt 
rekreative oplevelser. 
  
Visionen skal understøtte den ønskede udvikling om at skabe endnu bedre forhold for cyklisterne i [adresse] 
Kommune. I arbejdet for at nå den overordnede  
vision foreslår Teknik og Kultur følgende indsatsområder: 
  
1. Trygt og sikkert til skole og fritid 
 
Teknik- og 
Miljøudvalget 
4. juni 2015 
Sagsnr. 710-2015-
19548 
Dok.nr. 710-2015-
105991 
Sagsbehandler 
DPMAJV 
  
Tidl. politisk behandling 
BY, 03.05.11, pkt. 57  
Forventet sagsgang 
TM-U, ØK og BY 
Lovgrundlag 
Lov om offentlige veje 
2. Cykling i byerne: kort og godt  
3. Pendling på cykel 
4. Med cyklen ud i det grønne. 
  
Inden for hvert af indsatsområderne opstilles en række konkrete indsatser, som Teknik og Kultur vil arbejde for at 
udføre i løbet af planperioden 2015-2018. 
  
De vigtigste anbefalinger i Cykelplan 2015 er følgende: 
· Indsatser for at gøre børn tidligt trafiksikre og tidligt i stand til at cykle 
· Fortsat god vedligeholdelse og udbygning af cykelstinettet  
· Gode cykelparkeringsforhold på relevante steder, eksempelvis ved bus- og togstationer 
· Øget information om muligheder for rekreative cykelture. 
  
ØKONOMI 
Der er ikke afsat midler til gennemførelse af de enkelte indsatser i [adresse] 2015. Projekterne prioriteres i 
forbindelse med den årlige budgetlægning i [adresse]. 
  
INDDRAGELSE 
Forslag til Cykelplan 2015 er blevet til på baggrund af input fra kommunens borgere, en intern følgegruppe, 
uheldsstatistik og pendlerdata.  
  
Forud for udarbejdelsen af forslag til Cykelplan 2015 blev der i december 2014 afholdt en workshop med deltagelse 
af 25 borgere med en bred geografisk tilknytning. Borgerne var informeret om og inviteret til workshoppen via 
annoncering i FavrskovPosten. På workshoppen kunne borgerne komme med input og ønsker til Cykelplan 2015. 
Borgernes ønsker til prioritering af projekter er i overensstemmelse med indsatsområderne i cykelplanen. 
  
Cykelplan 2015 har været i høring ved Ældrerådet, Handicaprådet, Landsbyrådet og Cyklistforbundets lokalafdeling. 
  
INDSTILLING 
Kommunaldirektøren indstiller til Byrådet: 
  
1. At godkende ”Forslag til Cykelplan 2015” med henblik på fremlæggelse i offentlig høring i fire uger. 
  
BESLUTNING 
  
Bilag 
  
  
  
  
Teknik- og Miljøudvalget, 4. juni 2015: 
Fraværende: Peder Lassen 
  
Indstilles godkendt. 
Forslag til Cykelplan 2015 
710-2015-124756 
